2.2 ปัจจัยความเสี่ยง

ความเสี่ยงเกี่ยวกับอัตราแลกเปลี่ยน

ผู้ส่งออกทุกรายได้รับผลกระทบโดยการเคลื่อนไหวของอัตราแลกเปลี่ยน
ถึงแม้ว่าบริษัทฯมีรายได้ส่วนใหญ่เป็นเงินเยน
ส่งผลให้บริษัทได้รับผลกระทบจากการเคลื่อนไหวของอัตราแลกเปลี่ยนน้อยมาก
เนื่องจากวัตถุดิบซึ่งเท่ากับเกือบ 60% ของต้นทุนการผลิต ซื้อด้วยสกุลเงินเดียวกัน
อันเป็นการกระทำที่ป้องกันความเสี่ยงโดยธรรมชาติ อย่างไรก็ตาม
ความเปลี่ยนแปลงขึ้นลงของอัตราแลกเปลี่ยนสกุลเงินบาทของไทยและสกุลเงินญี่ปุ่นในปี 2553
ได้แสดงให้เห็นความเสี่ยงของอัตราแลกเปลี่ยนที่ไม่มีเสถียรภาพ “สงครามสกุลเงิน”
ทั่วโลกในปัจจุบันนี้จะกดดันรัฐบาลต่าง ๆ ให้สร้างมาตรการต่าง ๆ เกี่ยวกับสกุลเงินของตน
และเราคาดว่าปี พ.ศ. 2554
แนวโน้มการผันผวนของความเคลื่อนไหวในอัตราแลกเปลี่ยนเงินตรายังคงจะมีต่อเนื่องไป
ซึ่งจะมีผลกระทบอย่างมากต่อการดำเนินการของเรา

ความเสี่ยงจากราคาน้ำมัน

ในครึ่งปีแรกของ พ.ศ. 2553 ราคาน้ำมันดิบในตลาดโลกลดลง
และแล้วก็ปรับตัวสูงขึ้นอีกในครึ่งปีหลัง ประมาณ 2/3 ของราคาที่ขึ้นสูงทั้งหมด
ซึ่งมีผลกระทบต่อค่าขนส่งในทุกภาคธุรกิจ โดยเฉพาะอย่างยิ่งต่อบริษัทส่งออก
การเพิ่มขึ้นหรือลดลงของราคาน้ำมันมีผลต่อต้นทุนค่าขนส่งของเรา ซึ่งจะผันผวนระหว่าง 8%-15%
ของต้นทุนทั้งหมดของเรา เราคาดว่าราคาน้ำมันจะยังคงผันผวนอย่างนี้ต่อเนื่องไปในปี พ.ศ. 2554
โดยขึ้นอยู่กับการเปลี่ยนแปลงของเศรษฐกิจในประเทศจีน

ความเสี่ยงของผู้ถือหุ้นรายใหญ่มีอิทธิพลในการกำหนดนโยบายการจัดการ

ปลายปี พ.ศ. 2553 กลุ่ม ดร. ไนยวน ชิ มีสัดส่วนการถือหุ้นประมาณ 26%
ของหุ้นที่ชำระแล้วของบริษัทฯ โดยทางกลุ่มได้ส่งผู้แทนเข้ามาดำรงตำแหน่งประธาน และ
ประธานเจ้าหน้าที่บริหารของบริษัทฯ
เป็นผลทำให้กลุ่มดังกล่าวมีอิทธิพลต่อนโยบายการบริหารจัดการของบริษัทฯ
อย่างไรก็ตามในโอกาสต่างๆ ดร.ชิ
ได้แสดงเจตนารมณ์ของตนที่จะลดสัดส่วนการถือหุ้นลงมาเหลือประมาณ 15% - 20%
และต้องการเชิญให้ผู้ถือหุ้นใหญ่ใหม่ๆเข้าเป็นกรรมการ

ความเสี่ยงที่ขึ้นอยู่กับเพียงลูกค้ารายใหญ่จำนวนน้อยราย

บริษัทดำเนินธุรกิจเป็นโรงงานผลิตและส่งมอบโครงสร้างเหล็กขนาดใหญ่
ซึ่งประกอบตามข้อกำหนดของแต่ละโครงการ ลูกค้ารายใหญ่ของเราคือ Kajima Corporation,
Shimizu Corporation และ Takenaka Corporation ซึ่งเป็น 3
บริษัทใหญ่ที่สุดในบริษัทก่อสร้างในประเทศญี่ปุ่น โดยในปี 2553 รายได้ประมาณ 90%
ของรายได้ทั้งหมดของบริษัทได้มาจากบริษัททั้ง 3บริษัทนี้ ดังนั้นการสูญเสียบริษัทใดบริษัทหนึ่งใน 3
บริษัทฯ นี้จะมีผลกระทบอย่างสำคัญกับการดำเนินธุรกิจของบริษัทฯ อย่างไรก็ตาม
บริษัทฯได้แจ้งไปแล้วว่า ในปีนี้จะเพิ่มผู้รับเหมาหลักในประเทศญี่ปุ่นอีก 2 ราย และมีแผน
ที่จะขยายตลาดไปในตลาดอื่นๆ ให้หลากหลายมากขึ้น เช่นเดียวกัน

ความเสี่ยงเกี่ยวกับการจัดหาวัตถุดิบ

วัตถุดิบหลักที่ใช้ในการผลิตโครงสร้างเหล็ก คือ เหล็กรีดร้อน
บริษัทสั่งซื้อเหล็กรีดร้อนเกรดพิเศษจาก JFE Steel Corporation
ซึ่งเป็นโรงงานเหล็กที่ใหญ่ที่สุดเป็นอันดับ 2 ในประเทศญี่ปุ่น
ซึ่งบริษัทฯดังกล่าวเป็นแหล่งจัดหาวัตถุดิบรายหลักของบริษัท โดยมูลค่าการนำเข้าประมาณ 70 %
ของมูลค่าวัตถุดิบทั้งหมดมาจากบริษัทนี้ โดยในปีที่ผ่านมา
บริษัทฯได้มีการกระจายความเสี่ยงที่ต้องขึ้นอยู่กับบริษัทผู้จัดหาวัตถุดิบเพียงรายเดียว
โดยมีการสั่งซื้อแผ่นเหล็กที่มีลักษณะและคุณภาพคล้ายกันจาก SHINNITTETSU Corporation,
SUIKIN Corporation ในประเทศญี่ปุ่น และ POSCO Corporation ในประเทศเกาหลี
อย่างไรก็ดี
บริษัทฯยังได้เริ่มทดลองความเป็นไปได้ของการซื้อวัตถุดิบจากโรงงานจีนผ่านทางหุ้นส่วนของเราในประเทศจีน
ซึ่งเราคาดหวังว่าจะมีความเป็นไปได้ที่จะใช้วัตถุดิบจากประเทศจีนภายในระยะเวลาอันใกล้นี้
ซึ่งจะทำให้เรามีข้อได้เปรียบเหนือคู่แข่งในประเทศญี่ปุ่น อย่างไรก็ดี
การรวมกันระหว่างโรงงานผลิตเหล็กรายใหญ่ๆทั่วโลกในปีที่ผ่านมา
ส่งทำให้เกิดระบบผูกขาดทางการค้าที่ใช้เป็นตัวแปรในการกำหนดราคาซึ่งอาจจะนำไปสู่ราคาของเหล็กที่สูงขึ้น
ซึ่งจะเป็นเรื่องที่ไม่มีวันจบสิ้นของผู้ผลิตโครงสร้าง ที่จะให้ได้มาซึ่งวัสดุในจำนวนที่เพียงพอ
และในราคาที่สมควร

ความเสี่ยงต่อภาวะเศรษฐกิจและอุตสาหกรรมการก่อสร้างในประเทศญี่ปุ่น

ธุรกิจของบริษัทคือการจัดหาโครงสร้างเหล็กขนาดใหญ่สำหรับอาคารสูง ซึ่ง 90%
ส่งให้ผู้รับเหมาใหญ่ในประเทศญี่ปุ่น
เหตุการณ์ภัยพิบัติทางเศรษฐกิจของโลกส่งผลกระทบร้ายแรงต่ออุตสาหกรรมการก่อสร้าง
ไม่เว้นแม้แต่อุตสาหกรรมการก่อสร้างของประเทศญี่ปุ่น ความล้าช้า การยกเลิกงาน
กลายเป็นเรื่องปกติ โครงการก่อสร้างเริ่มลดลง
และผลให้ความต้องการงานโครงสร้างเหล็กลดลงอย่างมาก ซึ่งมีเพียงแต่โครงการใหญ่ ๆ
สำหรับบริษัทญี่ปุ่นที่อยู่ในโตเกียวและรอบๆ โตเกียวเท่านั้น ที่ยังคงมีอยู่
ซึ่งเราคาดว่างานก่อสร้างในส่วนอื่นๆ ในประเทศญี่ปุ่นคงจะใช้เวลาอีกสองสามปีจึงจะเกิดขึ้น

ความเสี่ยงจากการลงทุนใน MCS Japan

บริษัทถือหุ้นใน MCS Japan ประมาณ 57% และได้มีส่วนช่วยในการบริหารจัดการของ MCS Japan
MCS Japan ทำหน้าที่เป็นผู้แทนของ MCS ในประเทศญี่ปุ่น เพื่อติดต่อกับลูกค้าญี่ปุ่นของเรา MCS
Japan เป็นสำนักงานเพื่อติดต่อประสานงานระหว่าง Site โครงการในญี่ปุ่นกับ MCS
ทำหน้าที่จ่ายแบบโครงสร้างเหล็กให้กับ MCS ทำหน้าที่ส่งสินค้าไปที่ที่ตั้งของโครงการ
หากลูกค้าต้องการ รวมทั้งจัดการกับงานซ่อมแซมที่จำเป็นใดๆ

ซึ่งเป็นสิ่งสำคัญอย่างยิ่งที่ต้องมีผู้แทนเพื่อดำเนินงานในประเทศญี่ปุ่นสำหรับ MCS
เพื่อตอบสนองความต้องการของลูกค้า และติดต่อธุรกิจกับพวกเขาอย่างต่อเนื่อง โดย MCS
ได้ส่งผู้แทนไปร่วมบริหารตั้งแต่เดือนเมษายน ปี 2552
และมีความมุ่งหมายที่จะเปิดสำนักงานที่โตเกียว ในต้นปี 2554 อันใกล้นี้